Ritratt: Uffiċċju Cyrus Engerer, MEP .td_uid_2_601d3e026c955_rand.td-a-rec-img{text-align:left}.td_uid_2_601d3e026c955_rand.td-a-rec-img img{margin:0 auto 0 0} Fuq livell Ewropew nistgħu nnaqqsu r-rata ta' kanċer b'40%. Fil-Parlament Ewropew qegħdin naħdmu fuq pjan komuni bejn l-Istati Membri għall-ġlieda kontra l-kanċer. Irridu nnaqqsu l-piżijiet fuq il-pazjenti, il-familji tagħhom u s-sistemi tas-saħħa nazzjonali. Hemm bżonn li ningħaqdu flimkien biex ikun hemm iktar sapport u kooperazzjoni fuq livell Ewropew fil-ġlieda tagħna kontra l-Kanċer. Waqt konferenza organizzata min- National Cancer Platform b'tema relatata mal-pazjent tal-kanċer f'dawn iż-żminijiet straordinarji, tkellimt fuq l-isfidi kbar li qegħdin jgħaddu minnhom il-pazjenti tal-kanċer u l-familji tagħhom waqt il-pandemija tal-COVID-19. Minkejja l-isfidi, hemm ħafna x'nistgħu nagħmlu fil-qasam tal-kanċer biex insalvaw iktar ħajjiet. L-istudji xjentifiċi juru li 40% mill-każijiet tal-kanċer fl-Ewropa jistgħu jiġu evitati, għaldaqstant, hemm bżonn li nibqgħu nsaħħu dejjem iżjed is-sistemi ta' prevenzjoni biex ikollna iktar ' early detection '. Nistgħu nisiltu aspetti pożittivi mill-pandemija tal-COVID-19 fejn rajna l-Istati Membri tal-Unjoni Ewropea jingħaqdu flimkien biex jiżguraw provvista ta' vaċċini għaċ-ċittadini kollha Ewropej b'mod ugwali. Fil-qasam tal-kanċer nistgħu naħdmu bl-istess mod biex neliminaw id-diskrepanzi li jeżistu bejn il-pajjiżi llum il-ġurnata pereżempju fir-rigward tal-ammont ta' investiment allokat mill-pajjiżi għall-kanċer. Bħala membru ġdid fil-Parlament Ewropew qed naħdem fil-kumitati tal-Ambjent u s-Saħħa Pubblika u f'Kumitat Speċjali 'Beating Cancer' u f'dan il-kuntest bdejt sensiela ta' laqgħat mal-professjonisti Maltin f'dan il-qasam, persuni mill-qasam mediku kif ukoll diversi NGOs. Inħeġġeġ lil kull min hu involut f'dan is-settur biex ma jiddejjaq xejn jagħmel kuntatt miegħi biex jaqsam xi ħsibijiet għaliex dan ikun ta' għajnuna sabiex jien inkun nista' nirrappreżenta bl-aħjar mod possibbli l-bżonnijiet ta' pajjiżna f'dan il-qasam. Link għall-mesaġġ: https://www.facebook.com/NCPMalta/videos/781538315904760 .td_uid_3_601d3e026cb61_rand.td-a-rec-img{text-align:left}.td_uid_3_601d3e026cb61_rand.td-a-rec-img img{margin:0 auto 0 0}